b'\n_START_ARTICLE_\nFizikalna konstanta\n_START_PARAGRAPH_\nFizikalna konstanta je splo\xc5\xa1na naravna konstanta, ki jo vzamemo za dano in je ne posku\xc5\xa1amo pojasniti z bolj osnovnimi podatki. Njeno vrednost lahko dolo\xc4\x8dimo s poskusom._NEWLINE_Osnovne konstante so denimo Planckova konstanta, hitrost svetlobe v praznem prostoru, osnovni naboj ali Avogadrovo \xc5\xa1tevilo. Pogosto so navedene tudi konstante, ki jih lahko izra\xc4\x8dunamo iz drugih konstant, npr. Faradayev naboj, ki je produkt Avogadrovega \xc5\xa1tevila in osnovnega naboja, ali splo\xc5\xa1na plinska konstanta, ki je produkt Boltzmannove konstante in Avogadrovega \xc5\xa1tevila.'